Ντοματοσαλάτα με ψητά λαχανικά
Μια πρωτότυπη χωριάτικη σαλάτα είναι αυτή η ντοματοσαλάτα, όπου όλα τα λαχανικά είναι ψημένα και η φέτα γίνεται μια αρωματική κρεμώδης σάλτσα. Είναι μοναδική!
4 σφιχτές ντομάτες, κομμένες σε ροδέλες πάχους 0,5 εκ.    , 2 μέτρια ξερά κρεμμύδια, σε ροδέλες πάχους 0,5 εκ., 2 πιπεριές πράσινες, κομμένες σε ροδέλες πάχους 0,5 εκ., 3 κουτ. σούπας ελαιόλαδο, 1 κουτ. σούπας φύλλα φρέσκιας ρίγανης, ψιλοκομμένα, ή 1 κουτ. γλυκού ρίγανη ξερή,  6-7 μαύρες ελιές χωρίς κουκούτσι, σε ροδέλες , αλάτι, φρεσκοτριμμένο πιπέρι, 150 γρ. φέτα μαλακή , 200 ml φρέσκο γάλα,  1 μικρό αγγούρι, τριμμένο και καλά στραγγισμένο
Για να ετοιμάσουμε τη ντοματοσαλάτα με ψητά λαχανικά, πρώτα ετοιμάζουμε τη σάλτσα φέτας ως εξής: Σε ένα μπρίκι ζεσταίνουμε το γάλα σε δυνατή φωτιά, για 1-2 λεπτά, μέχρι να ζεσταθεί, χωρίς όμως να κοχλάσει.Το αδειάζουμε σε μπολ και το ανακατεύουμε με τη φέτα, μέχρι να σχηματιστεί μια λεία κρέμα.Το αφήνουμε στην άκρη, μέ χρι να κρυώσει, ρίχνουμε το αγγούρι και ανακατεύουμε καλά.Προθερμαίνουμε τον φούρνο στη λειτουργία του γκριλ και αλείφουμε τη σχάρα με 1 κουτ. σούπας από το λάδι.Απλώνουμε στη σχάρα τις ντομάτες, τα κρεμμύδια και τις πιπεριές, αλατοπιπερώνουμε, τα αλείφουμε με το υπόλοιπο λάδι και τα βάζουμε στο ψηλότερο ράφι του φούρνου, ακριβώς κάτω από το γκριλ. Κάτω από τη σχάρα βάζουμε ένα ταψί, ώστε τα υγρά από τις ντομάτες να μη λερώσουν τον φούρνο.Ξεφουρνίζουμε, απλώνουμε τα ζεστά λαχανικά σε πιατέλα και σκορπίζουμε ομοιόμορφα τις ελιές.Περιχύνουμε με τη σάλτσα φέτας, σκορπίζουμε τη ρίγανη και σερβίρουμε
Ελιά,Κρεμμύδι,Λαχανικά,Ντομάτα,Πιπεριές,Τυρί,Φέτα